भारत में गरीबी एगो बहुत प्रमुख मुद्दा आ समस्या बा; जहाँ भारत तेजी से आर्थिकी बढ़ती करे वाला अर्थब्यवस्था बा आ मुख्य रूप से उपभोग आधारित अर्थब्यवस्था बा, देस खाती गरीबी सभसे प्रमुख समस्या सभ में से एक बा। बिस्व बैंक साल 2014 के मई महीना में नया गरीबी रेखा के पैमाना घोषित कइलस; एह पैमाना के हिसाब से देखल जाय तब पूरा दुनिया में 872.3 मिलियन लोग गरीबी रेखा के नीचे बा जेह में खाली भारते में 179.6 मिलियन (सतरह करोड़ छानबे लाख) लोग बाटे।